ประกาศคณะกรรมการพิจารณาการทุ่มตลาดประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่นสหภาพยุโรปไต้หวันและสาธารณรัฐเกาหลี(ฉบับที่๕)พ.ศ.๒๕๔๖ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๔๕ ลงวันที่ ๒๙ กรกฎาคม พ.ศ. ๒๕๔๕ และที่แก้ไขเพิ่มเติมกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี ไปแล้วนั้นบัดนี้คณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุด เมื่อวันที่ ๑๐มีนาคม พ.ศ. ๒๕๔๖ ว่ามีการทุ่มตลาดและมีความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวแต่ให้ยกเว้นการเรียกเก็บอากรตอบโต้การทุ่มตลาดกรณีนำเข้ามาเพื่อการส่งออกรายละเอียดผลการพิจารณาของคณะกรรมการปรากฏในประกาศกรมการค้าต่างประเทศ เรื่องผลการไต่สวนการทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่๒) พ.ศ. ๒๕๔๖อาศัยอำนาจตามความในมาตรา ๗ มาตรา ๔๙ มาตรา๕๑ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ข้อ ๒ให้เรียกเก็บอากรตอบโต้การทุ่มตลาดในการนำเข้าสินค้าเหล็กกล้าไร้สนิมรีดเย็น ชนิดม้วน แผ่น และแผ่นแถบ ตามบัญชีรายละเอียดแนบท้ายประกาศนี้ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี ในอัตราที่กำหนดดังนี้(๑) ผู้ส่งออกสินค้าที่มีแหล่งกำเนิดจากประเทศญี่ปุ่นซึ่งผลิตจาก- บริษัท Sumitomo Metal Industries, Ltd. และบริษัทSumitomo Metal (Naoetsu), Ltd.อัตราร้อยละ ๑๔.๘๘ ของราคา ซี.ไอ.เอฟ.- บริษัท Kawasaki Steel Corporation อัตราร้อยละ๑๙.๘๒ ของราคา ซี.ไอ.เอฟ.- บริษัท Nisshin Steel Co., Ltd. อัตราร้อยละ ๓๗.๐๔ของราคา ซี.ไอ.เอฟ.- บริษัท Nippon Kinzoku Co., Ltd. อัตราร้อยละ๐.๐๐ ของราคา ซี.ไอ.เอฟ.- รายอื่น อัตราร้อยละ ๕๐.๙๒ ของราคาซี.ไอ.เอฟ.(๒)ผู้ส่งออกสินค้าที่มีแหล่งกำเนิดจากสหภาพยุโรป ซึ่งผลิตจาก- บริษัท Thyssen Krupp Nirosta GMBH และบริษัทThyssen Krupp Acciai SpecialiTerni Spa อัตราร้อยละ ๒๕.๕๗ ของราคา ซี.ไอ.เอฟ.- บริษัท Avesta Polarit Stainless Oy และบริษัทAvesta Polarit AB. (Nyby andAvesta KBR) อัตราร้อยละ ๑๐.๐๒ ของราคา ซี.ไอ.ไอฟ.- บริษัท Acerinox, S.A. อัตราร้อยละ ๒๐.๓๕ ของราคาซี.ไอ.เอฟ.- รายอื่น อัตราร้อยละ ๒๕.๕๗ ของราคาซี.ไอ.เอฟ.(๓)ผู้ส่งออกสินค้าที่มีแหล่งกำเนิดจากไต้หวัน ซึ่งผลิตจาก- บริษัท Chia Far Industrial Factory อัตราร้อยละ๔.๘๔ ของราคา ซี.ไอ.เอฟ.- รายอื่น อัตราร้อยละ ๓๓.๙๙ ของราคาซี.ไอ.เอฟ.(๔) ผู้ส่งออกสินค้าที่มีแหล่งกำเนิดจากสาธารณรัฐเกาหลีให้เรียกเก็บในอัตราร้อยละ ๕๐.๙๙ ของราคา ซี.ไอ.เอฟ.ข้อ ๓อากรชั่วคราวหรือหลักประกันการชำระอากรชั่วคราวที่เรียกเก็บไว้แล้วในระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาด และการอุดหนุน เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๔๕ ลงวันที่ ๒๙ กรกฎาคม พ.ศ. ๒๕๔๕ซึ่งได้แก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่๒) พ.ศ. ๒๕๔๕ ลงวันที่ ๒๑ ตุลาคม พ.ศ. ๒๕๔๕ ให้เรียกเก็บเป็นอากรตอบโต้การทุ่มตลาดหากอากรตอบโต้การทุ่มตลาดตามข้อ ๒มีอัตราต่ำกว่าอากรชั่วคราวที่เรียกเก็บไว้แล้วให้คืนอากรชั่วคราวที่เก็บไว้เกินหรือให้คืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดตามอัตราที่กำหนดไว้ข้อ ๔ความในข้อ ๒ ให้ยกเว้นกับกรณีดังต่อไปนี้(๑) ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒) ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออก ภายใต้กฎหมายว่าด้วยการส่งเสริมการลงทุน(๓) ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ในการดำเนินการยกเว้นอากรตอบโต้การทุ่มตลาดให้ปฏิบัติตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลมข้อ ๕[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา ๕ ปีประกาศณ วันที่ ๑๐ มีนาคม พ.ศ. ๒๕๔๖อดิศัย โพธารามิกรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑.บัญชีรายละเอียดแนบท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖(ดูข้อมูลจากภาพกฎหมาย)สุกัญญา/พิมพ์๓๑สิงหาคม ๒๕๕๔[๑] ราชกิจจานุเบกษาเล่ม ๑๒๐/ตอนพิเศษ ๓๐ ง/หน้า ๑๓/๑๒ มีนาคม ๒๕๔๖